Ο Τζον Νοξ (John Knox) (περίπου στα 1514-1572) ήταν Σκωτσέζος θεολόγος και συγγραφέας, ηγέτης της Προτεσταντικής Μεταρρύθμισης. Θεωρείται ο ιδρυτής του Πρεσβυτεριανισμού και της αντίστοιχης Πρεσβυτεριανής Εκκλησίας στη Σκωτία. Σπούδασε στο Πανεπιστήμιο του Σεντ Άντριους στη Σκωτία και το 1540 έγινε ιερέας. Από νωρίς επηρεάστηκε από τους μεταρρυθμιστές, και εργάστηκε για τη μεταρρύθμιση της Εκκλησίας της Σκωτίας. Με την επανίδρυση της Καθολικής Εκκλησίας στην Αγγλία από τη βασίλισσα Μαρία Τυδώρ, αναγκάστηκε να παραιτηθεί από τη θέση του ως βασιλικός ιερέας του βασιλιά Εδουάρδου ΣΤ΄ και μετακόμισε στη Γενεύη και μετά στη Φρανκφούρτη. Στη Γενεύη συνδέθηκε φιλικά με τον Ιωάννη Καλβίνο, από τον οποίο επηρεάστηκε στην τελική διαμόρφωση των θεολογικών του απόψεων και του πρεσβυτεριανού συστήματος διοίκησης που δημιούργησε. Όταν το 1559 επέστρεψε στη Σκωτία, ηγήθηκε της Μεταρρύθμισης, που είχε και χαρακτηριστικά πολιτικής επανάστασης κατά των Άγγλων. Έναν χρόνο αργότερα ιδρύθηκε η Εκκλησία της Σκωτίας (The Kirk) και ανακηρύχτηκε επίσημη εκκλησία του κράτους. Ο Νοξ κήρυττε μέχρι το τέλος της ζωής του.

Προσωπογραφία του Τζον Νοξ, ανώνυμος, Museum Catharijneconvent, Ουτρέχτη, περίπου 1550

# Οθόνη Βοήθειας

Πρωτεργάτες της Μεταρρύθμισης.

# Καρτέλα Συντελεστών